31993D0493
L 230/20
JURNALUL OFÍCIAL AL UNIUNII EUROPENE
DECIZIA COMISIEI
din 27 iulie 1993
de modificare a Deciziei 83/471/CEE privind Comitetul de inspecție comunitară pentru aplicarea grilei de clasificare a carcaselor de bovine adulte
(93/493/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1208/91 al Consiliului din 28 aprilie 1981 de stabilire a grilei comunitare de clasificare a carcaselor de bovine adulte (1), astfel cum a fost modificat ultima dată prin Regulamentul (CEE) nr. 1026/91 (2), în special articolul 5 alineatul (4),
întrucât, pentru a permite Comisiei să evalueze rezultatele inspecțiilor, este necesar să se adopte dispoziții prin care statele membre să informeze Comisia cu privire la măsurile luate în urma recomandărilor Comitetului de inspecție și să se adapteze în mod corespunzător Decizia 83/471/CEE a Comisiei din 7 septembrie 1983 privind Comitetul de inspecție comunitară pentru aplicarea grilei de clasificare a carcaselor de bovine adulte (3), astfel cum a fost modificată ultima dată prin Decizia 92/429/CEE (4);
întrucât măsurile prevăzute de prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTA DECIZIE:
Articolul 1
La articolul 4 din Decizia 83/471/CEE se adaugă următorul alineat:
„(3) În cazul în care raportul menționat la alineatul (2) semnalează deficiențe în diferite domenii de activitate care au făcut obiectul verificării sau formulează recomandări în vederea îmbunătățirii operațiunilor, statele membre informează Comisia cu privire la toate modificările preconizate sau care au avut loc în cel târziu trei luni de la data transmiterii raportului.”
Articolul 2
Prezenta decizie se adresează statelor membre.
Adoptată la Bruxelles, 27 iulie 1993.